NEUVOSTON ASETUS (EY) N:o 407/97,
annettu 20 päivänä joulukuuta 1996,
Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevassa yleissopimuksessa määritetyn yleissopimusalueen kalavarojen tietyistä vuonna 1997 sovellettavista säilyttämis- ja hoitotoimenpiteistä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon yhteisön kalastus- ja vesiviljelyjärjestelmän perustamisesta 20 päivänä joulukuuta 1992 annetun neuvoston asetuksen (ETY) N:o 3760/92 (1) ja erityisesti sen 8 artiklan 4 kohdan,
ottaa huomioon komission ehdotuksen,
sekä katsoo, että
yhteisö on allekirjoittanut Yhdistyneiden Kansakuntien merioikeusyleissopimuksen, joka sisältää elollisten luonnonvarojen säilyttämistä ja hoitoa koskevat periaatteet ja säännöt sekä rannikkovaltioiden yksinomaisilla talousvyöhykkeillä että aavalla merellä,
neuvosto hyväksyi Koillis-Atlantilla harjoitettavaan kalastukseen liittyvää tulevaa monenkeskistä yhteistyötä koskevan yleissopimuksen, jäljempänä "NEAFC-yleissopimus", 13 päivänä heinäkuuta 1981 tehdyllä päätöksellä 81/608/ETY (2), ja sopimus tuli voimaan 17 päivänä maaliskuuta 1982,
NEAFC-yleissopimuksessa laaditaan sopiva kehys monenkeskiselle yhteistyölle sopimuksessa määritellyn yleissopimusalueen kalavarojen järkevän säilyttämisen ja optimaalisen käytön osalta,
Koillis-Atlantin kalastuskomissio antoi 22 päivänä marraskuuta 1996 suositukset, joilla rajoitetaan punasimpun pyyntiä yleissopimusalueella ja otetaan käyttöön punasimpun ja sillin norjalaisen kevätkutuisen kannan (Atlantin-Skandinavian silli) pyyntiä koskevien ilmoitusten väliaikaiset vähimmäisvaatimukset vuonna 1997; yhteisön on tarkoituksenmukaista panna kyseiset suositukset täytäntöön,
asetuksen (ETY) N:o 3760/92 8 artiklan mukaisesti neuvosto vahvistaa kalakannan tai kalakantaryhmän osalta suurimmat sallitut saaliit (TAC) ja yhteisön käytettävissä olevan osuuden sekä jakaa yhteisön käytettävissä olevan osuuden jäsenvaltioiden kesken,
sen varmistamiseksi, että sovellettavia säilyttämis- ja hoitotoimenpiteitä noudatetaan kokonaisuudessaan lujitettaessa yhteiseen kalastuspolitiikkaan sovellettavasta valvontajärjestelmästä 12 päivänä lokakuuta 1993 annetussa neuvoston asetuksessa (ETY) N:o 2847/93 (3) säädettyjä valvontatoimenpiteitä, olisi määriteltävä tietyt erityiset valvontatoimenpiteet, jotka koskevat kalastuslaivoille annettavia lupia, niiden ilmoittamista ja saalisilmoituksia,
asiaankuuluvat TACit ja kiintiöt on vahvistettu vuosittain eikä niitä saa ylittää, ja sen vuoksi niihin ei voida soveltaa TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (4) säännöksiä, jayhteisen edun mukaisista pakottavista syistä tätä asetusta sovelletaan 1 päivästä tammikuuta 1997,
ON ANTANUT TÄMÄN ASETUKSEN:
1 artikla
Vuoden 1997 osalta yhteisön kalastusalusten punasimppusaaliit rajoitetaan liitteessä mainittuihin kiintiöihin.
2 artikla
1. Jäsenvaltioiden on 20 päivän kuluttua tämän asetuksen voimaantulosta annettava komissiolle luettelo lippunsa alla purjehtivista ja yhteisössä rekisteröidyistä aluksista, joille on annettu lupa kalastaa valtamerimuotoista punasimppua, sekä sen jälkeen jokaisesta luetteloon tehdystä muutoksesta, myös lisäyksistä, viimeistään 30 päivää ennen aluksen toiminnan alkamista. Vain niillä aluksilla, jotka on mainittu luettelossa, katsotaan olevan oikeus kalastaa valtamerimuotoista punasimppua.
2. Jäsenvaltioiden on ilmoitettava komissiolle joka keskiviikko ennen kello 12 keskipäivällä edellisenä sunnuntaina kello 12 keskiyöllä päättyvän viikon osalta alustensa pyytämien punasimppusaaliiden määrät sekä niiden kalastukseen osallistuvien alustensa lukumäärä.
3 artikla
Edellä 2 artiklan säännöksiä sovelletaan soveltuvin osin silliin (Clupea harengus), joka on pyydetty ICES-alueilla I ja II (sillin norjalainen kevätkutuinen kanta - Atlantin-Skandinavian silli).
4 artikla
Liitteessä vahvistettuihin kalastuskiintiöihin ei sovelleta neuvoston asetuksen (EY) N:o 847/96 2 ja 3 artiklassa sekä 5 artiklan 2 kohdassa säädettyjä edellytyksiä.
5 artikla
Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä joulukuuta 1996.